טום באום

טום באום (נולד ב-29 באפריל 1993) הוא קומיקאי, מנחה טלוויזיה ושחקן ישראלי. התפרסם בעקבות השתתפותו בעונה הרביעית של תוכנית המציאות "המירוץ למיליון" שבה אף העפיל לגמר והגיע למקום השני. בשנת 2015 החל לשמש כמנחה ושחקן בתוכניות השונות בערוץ הילדים. באום נולד וגדל בתל אביב. למד בתיכון עירוני א' לאומנויות במגמת תיאטרון. באום לא התגייס לצה"ל מסיבות בריאותיות. בשנת 2008 באום יצא מהארון. ב-2013 היה עורך, מנחה ומנהל דיגיטל מדיה ב-MTV. בנובמבר 2014 השתתף בתוכנית הריאליטי "המירוץ למיליון" של רשת, יחד עם חברו אוריאל יקותיאל והם הגיעו למקום השני בגמר. בעקבות פרסומו בתוכנית, ב-2015 באום הגיש פינה בתוכנית הפריים טיים "מלחמת המינים" בערוץ 2, שם הוא הופיע בקטע סטנד-אפ לקראת סוף כל תוכנית. בנוסף, התחיל גם להשתתף באופן קבוע בתוכנית היומית "נדחפים" בערוץ הילדים וכן הצטרף להנחיית התוכנית "הכי מצחיק בארץ", ששודרה באופן יומי אחרי "נדחפים". בעקבות הצטרפותו כמנחה בערוץ הילדים באום נחשב למנחה ההומוסקסואל המוצהר הראשון בערוץ הילדים. באפריל 2015 הצטלם באום לעונה השנייה של הסדרה הקומית "חברות" בערוץ 10, בתפקיד אמיר, הספר של שני. בנוסף השתתף גם במספר פרסומות, בהן לבנק לאומי, לקפה טורקי, לספרינג טי ועוד. בסוף מאי 2015 פורסם כי באום יגיש תוכנית בישול חדשה בהפקת "ענני תקשורת" בצוותא עם הדוגמן עידן רול. בנוסף, החל להגיש יחד עם חברו מ"המירוץ למליון", אוריאל יקותיאל, את התוכנית המקדימה של "אקס פקטור ישראל", במסגרתה הם אירחו מתמודדים וסיקרו את התוכנית. כמו כן, ביוני 2015 הם הנחו יחד תוכנית בישול של הזכיינית "רשת", הנקראת "שישי טייק אווי". יחד עם השף עומר מילר, ואירחו ידוענים שונים. בתיאטרון שיחק במחזות "החזן מווילנא", "מי שחלם", "פליאצ'י" ו"מרי לו". ביולי אותה השנה נבחר לשמש כפרזנטור של רשת שעוני אמבוס. באוגוסט החל לככב בערוץ הילדים תוכנית אירוח בשם "הכל טום", שהמשיכה לעונה שנייה ביולי 2016. הוא השתתף גם בפרסומת לסנו. ב-7 בספטמבר 2015 זכה בתואר "מצחיקן השנה" בטקס נבחרי הילדים של ערוץ הילדים. בשנים 2015–2016 השתתף בעונות 6 ו-7 של סדרת הנוער "גאליס" בתפקיד לאון, בנו ההומוסקסואל של מנו ספקטור. בשנים 2015–2017 הנחה את תוכנית הקיץ של ערוץ הילדים "הבנים והבנות". ב-2015, הנחה את משימת הגמר ואת ה"מרוץ לכפכף", וב-2016, הנחה מספר פרקים. בדצמבר 2016 החל לגלם את אסי בסדרת הנוער "Oboy" אשר משודרת בערוץ הילדים בYes. בחנוכה 2016 גילם את עוזרו הנאמן של הנסיך ואת התופרת של האמא הרעה במחזמר "סינדרלה" לצידן של רינת גבאי, אילנית לוי ושי מיקה יפרח. באותה השנה השתתף גם בתוכניות הראילטי ששודרה בהוט בידור ישראלי ״יום בחיי״. ביולי 2018 כיכב בסדרה "כפולה" בתור עיתונאי בשם ג'וני, אשר בא לראיין את ליבי. באותה השנה גם התארח בסדרה הקומית של ליטל שוורץ שנקראת "חברות" ששודרה בערוץ 10. שיחק את אמיר. ב-2019 שיחק בסדרה "גיבור אמיתי" את דמותו של שולי, אחראי האיפור הראשי של הסדרה "הלוחם". ב-2021 באום, יחד עם ירדן ויזל, היה בתפקיד האח הדיגיטלי של האח הגדול VIP עונה 4. בנוסף שיחק בסדרה "האחיין שלי בנץ" ששודרה בחינוכית, בתפקיד שגיב, המורה לתיאטרון. באותה השנה גם התארח בפרק האחרון של העונה השלישית של הסדרה הקומית ״קופה ראשית״ ששודרה בכאן 11. גילם את גלעד, חבר של גון ואוצר. בשנת 2024 השתתף בתוכנית המציאות אוטו אוכל: VIP לצד אמו חיה. במאי 2024 עלתה סדרת הדרמת מתח "האיש שרצה לדעת הכל" בכאן 11, בה הוא מגלם את חוקר המשטרה נצח. באום ניהל מערכת יחסים עם שדרן הרדיו דרור רפאל. טום באום, ברשת החברתית אינסטגרם טום באום, במיזם "אישים" לתיעוד היצירה הישראלית טום באום, במסד הנתונים הקולנועיים IMDb (באנגלית) טום באום, באתר "אידיבי", מאגר הידע העברי לקולנוע ישראלי ועולמי דניאל שירין, עכבר העיר אונליין, טום באום: "יש מעריצות שצועקות 'טום, בעלי!', ואני כזה 'פחות'", באתר הארץ, 7 באוגוסט 2015 ערן סויסה, טום ובוי, באתר ישראל היום, 4 בדצמבר 2015 אדם סרור‏, טום באום: "הורים קוראים לי הומו מסריח בפייסבוק", באתר וואלה, 4 בפברואר 2016 הדס בשן, ‏"כבר הפסקתי לשאול למה אהבה לא מגיעה אליי, אני פשוט רוצה שהיא תבוא", באתר ‏מאקו‏, 27 באפריל 2016 דורון חלוץ, טום באום: "הדמות שמוצגת על המסך? זה לא ככה ביומיום שלי", באתר הארץ, 27 באפריל 2017 שיר זיו, "אני אדם שלא יודע לזרוק. יש לי בבית טו מאץ' דברים", באתר ישראל היום, 17 בינואר 2019 אמיר צומר ואיתן שפיר‏, טום באום: "הקהילה הגאה מקופחת? צריכים להתגאות בדרך שעברנו", באתר וואלה, 14 ביוני 2019 ערן סויסה, טום בוי: הרכש החדש והגאה של ערוץ הילדים, באתר nrg, ‏4 בדצמבר 2015 הדס בשן, ‏"כבר הפסקתי לשאול למה אהבה לא מגיעה אליי, אני פשוט רוצה שהיא תבוא", באתר ‏מאקו‏, 27 באפריל 2016 רואי פרסול, מר באום: טום באום סוחט עד תום את לימון התהילה של "המירוץ למיליון", באתר מעריב, 5 באוגוסט 2015 שי ארזואן‏, תכנית הטלוויזיה המפתיעה של טום באום, באתר וואלה, 19 במאי 2015 שי ארזואן‏, הג'וב המפתיע של טום באום ואוריאל יקותיאל, באתר וואלה, 29 באפריל 2015 רן בוקר, טייק 2: מיכל ינאי הוחלפה בטום ואוריאל, באתר ynet, 27 במאי 2015 מיקי לוין, ‏המירוץ לשעון: טום באום גוזר קופון עם קמפיין ראשון, באתר מעריב אונליין, 15 ביולי 2015 מיקי לוין, ‏דרור רפאל אמנם יצא מהארון וחזר לאשתו, אבל בסופ"ש חגג עם האקס!, באתר מעריב אונליין, 16 ביוני 2019